**Siseministeerium**

**Pikk 61**

**15065 TALLINN**

19.12.2025.a, nr 1-10.1/236

**Eesti Kirikute Nõukogu taotlus riigieelarvelise toetuse saamiseks Eesti Vabariigi 2026. aasta riigieelarvest**

Lugupeetud siseminister härra Igor Taro

Eesti Kirikute Nõukogu tänab Siseministeeriumi riigieelarvest 2025. aastaks eraldatud riigieelarvelise toetuse eest, mis on mõeldud Eesti Kirikute Nõukogu ja teiste sihtotstarbeliselt toetatud organisatsioonide tegevuseks. Tänu sellele toetusele saab võimalikuks mitmete, kogu Eesti ühiskonda teenivate töösuundade teostamine.

Eesti Kirikute Nõukogu palub lähtuvalt Vabariigi Valitsuse ja Eesti Kirikute Nõukogu vahel sõlmitud Ühishuvide protokollis sõnastatud ülesannete täitmiseks ning Siseministeeriumi ja Eesti Kirikute Nõukogu vahel sõlmitud koostöö-kokkuleppest punkt 1.1. „*Leppe eesmärk on poolte koostöös tõsta ühiskonnas religioonialast, elanikkonnakaitse ning kriisivalmiduse alast teadlikkust, tugevdada kogukondlikku sidusust ja perekondade turvalisust, tõhustada laste- ja noortetööd tagamaks Eestis konfessiooniüleste kultuuriliste, hariduslike ja sotsiaalsete väärtuste kestvuse.*“ täitmiseks riigieelarvelist eraldist Eesti Vabariigi 2026. aasta riigieelarves 487 000 eurot (lisa 1).

Eesti Kirikute Nõukogu taotleb riigieelarvelise eraldise määramist, et tagada riigile ja rahvale mitmete oluliste töövaldkondade jätkusuutlik tegevus ning eelpool nimetatud ühishuvide protokollis ja koostööleppes sätestatud eesmärkide täitmine.

Lugupidamisega

/allkirjastatud digitaalselt/

Urmas Viilma

Eesti Kirikute Nõukogu president

Lisa: Eesti Kirikute Nõukogu 2026.a eelarve jaotus

**Eesti Kirikute Nõukogu 2026.a eelarve jaotus**

|  |  |  |
| --- | --- | --- |
| **Nr** | **Valdkond - Eesti Kirikute Nõukogu tegevus** | **Taotlus**  **2026** |
| 1. | **Ühiskonna religioonialase teadlikkuse tõstmine:** Kristluse sõnastiku koostamine, konverentside ja koolituste korraldamine, õppematerjalide koostamine, raamatute ja kalendrite väljaandmine, religioossete meediaväljaannete sisuloomesse panustamine. Eesti Piibliseltsi töö arendamine ja uue Piiblitõlke valmimise tagamine, usuteemaliste trükiste väljaandmine, teatmiku “Teeliste kirikud” koostamine ja levitamine, kristliku hariduse õppematerjalide koostamine. | 140 078 |
| 2. | **Ühiskondliku sidususe tugevdamine:** töövaldkondade finantseerimine, oikumeeniliste projektide ideekorje ja elluviimine, rahvusvaheliste suhete arendamine, vaimulike (kaplanite) ja hingehoidjate koolitamine, vaimuliku teenimise korraldamine, kaplanaatide arendamine ja kaplanite kutseühingu töö arendamine, teoloogiliste õppematerjalide koostamine. Kirikute kriisivalmiduse arendamine ja elanikkonnakaitse parem tagamine, sh kriisikoolituste ja projektikoolituse „Vastupidav kogudus“ läbiviimine ja psühhosotsiaalse toe ja vaimse tervise abi (sh nõustamine, kriisiabi) pakkumine, kriisikindluse saavutamiseks ruumide remontimine. | 126 333 |
| 3. | **Kogukondade, perekondade ja laste sotsiaalse turvalisuse tugevdamine:** SA Väärtustades Elu koolituskavade elluviimine, PREP koolitused ja isade- ning emadepäeva konverentside korraldamine, näituse korraldamine. Perenõustamise korraldamine, tugiisiku- ja lapsehoiuteenuse pakkumine erivajadustega lastele, hingehoiutöö korraldamine. „Tervise Sütik“ koolituste läbiviimine, noortetöö arendamine, „Põlvkonnad koos“ suvelaagri läbiviimine, haridus- ja sotsiaalprojektide läbiviimine. Kristliku sotsiaaltöö arendamine MTÜde ja SA kaasamisega. Looduhoiutöö arendamine ja kliimateadlikkuse tõstmine kogudustes, materjalide loomise ja koolituste läbiviimise kaudu. | 46 927 |
| 4. | **Administreerimine ja halduskulud:** juhatuse ja sekretariaadi palgad ja aastateemaga seonduvad üritused. | 173 662 |
|  | **Riigieelarveline toetus kokku:** | **487 000** |